Yūki Nagasato

**Yūki Nagasato** (yaponcha: 永里 優季; 1987-yil 15-iyulda tugʻilgan), 2012-yildan 2016-yilgacha **Yūki Ōgimi** (yaponcha: 大儀見 優季) nomi bilan tanilgan, — yaponiyalik sobiq futbolchi. U hujumchi sifatida oʻynagan. Nagasato Yaponiya erkaklar jamoasi tarkibida rasmiy oʻyinda maydonga tushgan birinchi ayol futbolchidir.

U Yaponiyani 2004-yildan 2016-yilgacha xalqaro miqyosda himoya qilgan va 132 o‘yinda 58 ta gol urgan. U 2011-yilgi FIFA Ayollar oʻrtasidagi Jahon chempionatida gʻolib boʻlgan, 2015-yilda esa kumush medal sohibasi boʻlgan.

## Klubdagi faoliyati

Nagasato 1987-yil 15-iyulda Kanagava prefekturasining Atsugi shahrida tugʻilgan. 2001-yilda u yoshlar jamoasidan Nippon TV Beleza jamoasiga oʻtgan. 2002-yilda u L.Ligada debyut qilgan. 2006-yilgi mavsumda eng yaxshi toʻpurarlardan biriga aylangan. U jamoasi bilan 6 marta chempionlikni qoʻlga kiritgan (2001, 2002, 2005, 2006, 2007 va 2008).

2010-yilda Nagasato Germaniyaning Turbine Potsdam klubiga oʻtdi. U yerda Bundesliganing eng yaxshi toʻpurari boʻldi va UEFA Ayollar Chempionlar Ligasida gʻolib chiqdi. 2013-yilda u Angliyaning "Chelsi" ayollar jamoasiga oʻtdi.

2015-yil boshida Nagasato kuchliroq ligada oʻynash uchun "VfL Wolfsburg"ga oʻtdi. Avgust oyida u Frankfurt klubiga oʻtdi.

2017-yil 24-may kuni u AQShning "Chicago Red Stars" jamoasiga qoʻshildi, biroq jarohat tufayli faqat 6 oʻyinda maydonga tushdi. 2018-yilda u 10-hafta uchun "haftaning eng yaxshi futbolchisi" deb topildi.

2018-yil oktyabr oyida u Avstraliyaning Brisbane Roar klubi bilan ijaraga kelishuv imzoladi.

2020-yil 10-sentabrda u "Hayabusa Eleven" jamoasida oʻynash orqali Yaponiyadagi erkaklar jamoasida maydonga tushgan ilk ayol futbolchiga aylandi.

2020-yil 26-oktabrda yangi tashkil etilgan "Racing Louisville" jamoasi uni 2021-yilgi mavsum uchun birinchi transferlaridan biri sifatida e’lon qildi.

2022-yil 11-yanvarda "Chicago Red Stars" Nagasatoni yana jamoaga qaytganini e’lon qildi.

2024-yil 12-yanvarda Nagasato "Houston Dash" jamoasiga oʻtdi.

2025-yil 4-martda u professional futbolchilik faoliyatini yakunlaganini e’lon qildi.

## Xalqaro faoliyati
2004-yil aprel oyida Nagasato Yaponiya terma jamoasiga 2004-yilgi Yozgi Olimpiada saralashi uchun tanlandi. Shu musobaqada, 22-aprel kuni u Tailandga qarshi oʻyinda debyut qildi. U, shuningdek, 2008-yilgi Yozgi Olimpiada va 2007-yilgi Jahon chempionati tarkibida ham boʻlgan.

Nagasato 2011-yilgi Jahon chempionati gʻolibi boʻlgan Yaponiya tarkibida ham ishtirok etdi. U finalda AQShga qarshi oʻyinda zaxiradan maydonga tushdi. Oʻyin penaltilarga borib, Nagasatoning zarbasi Hope Solo tomonidan qaytarildi, biroq Yaponiya baribir gʻalaba qozondi.

2016-yildan boshlab, Homare Sawa iste'foga chiqqanidan soʻng, Nagasato Yaponiya terma jamoasida 10-raqamli futbolka bilan oʻynadi, bu voqea 2016-yilgi Osiyo saralash turniriga toʻgʻri keladi. Turnirdan soʻng, terma jamoaning yangi murabbiyi Asako Takakura 10-raqamni Mizuho Sakaguchiga berdi va Nagasato 9-raqamli futbolkani kiyishni boshladi.

## Shaxsiy hayoti
Nagasatoning akasi Genki professional futbolchi hisoblanadi, singlisi Asano esa Turbine Potsdam jamoasida oʻynagan.

Nagasato 2011-yilning iyul oyida turmushga chiqdi va 2012-yilgi Yozgi Olimpiada oldidan familiyasini rasmiy ravishda Ōgimiga oʻzgartirdi. 2016-yilda ajrashganidan soʻng, u yana oʻzining qizlik familiyasini – Nagasatoni tikladi.

## Faoliyat statistikasi
### Klub

### Xalqaro faoliyati statistikasi

### Xalqaro gollar

## Sovrinlari

**Nippon TV Beleza**
* L.League: 2002, 2005, 2008
* Imperator kubogi: 2005, 2006, 2008, 2010
* Nadeshiko Liga Kubogi: 2007

**1. FFC Turbine Potsdam**
* Germaniya Bundesligasi: 2009–10, 2010–11
* UEFA Ayollar Chempionlar Ligasi: 2009–10

**VfL Wolfsburg**
* Germaniya Kubogi (DFB Pokal): 2014–15

**Yaponiya terma jamoasi**
* FIFA Ayollar Jahon chempionati: 2011 (gʻolib), 2015 (ikkinchi oʻrin)
* Sharqiy Osiyo futbol chempionati: 2008
* Yozgi Olimpiya oʻyinlari: 2012 (ikkinchi oʻrin)
* OFK Ayollar Osiyo kubogi: 2014

**Shaxsiy**
* L.League toʻpurar futbolchisi: 2006
* L.League Yilning eng yaxshi 11 taligiga kiritilgan: 2005, 2006
* Germaniya Bundesligasi toʻpurar futbolchisi: 2013

## Manbalar